Document ID: 31985L0647

KOMISSION DIREKTIIVI,
annettu 23 päivänä joulukuuta 1985,
tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä annetun direktiivin 71/320/ETY mukauttamisesta tekniikan kehitykseen (85/647/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 78/547/ETY(2), ja erityisesti sen 11, 12 ja 13 artiklan,
ottaa huomioon tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/320/ETY(3), sellaisena kuin se on viimeksi muutettuna komission direktiivillä 79/489/ETY(4),
sekä katsoo, että
saadun kokemuksen perusteella ja ottaen huomioon nykyinen teknisen osaamisen taso nyt on mahdollista tiukentaa vaatimuksia ja mukauttaa ne paremmin todellisiin testausolosuhteisiin,
on myös mahdollista säätää lukkiutumisen estolaitteilla varustetuista jarrujärjestelmistä; jos tällaisia laitteita on asennettu, tämän direktiivin säännösten noudattamista vaaditaan,
tämän direktiivin säännökset ovat moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ja
komissio on kahdessa tiedonannossaan neuvostolle tieliikenneturvallisuuden vuonna 1986(5) ottanut lainsäädäntöohjelmaansa "voimassaolevien jarruja koskevien direktiivien parannukset", ja tämän uuden direktiivin säännökset parantavat tieliikenteen turvallisuutta,
ON ANTANUT TÄMÄN DIREKTIIVIN:
1 artikla
Muutetaan direktiiviä 71/320/ETY seuraavasti:
1. Korvataan 2 artikla seuraavasti:
"2 artikla
Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää jarrulaitteisiin liittyvistä syistä, jos ajoneuvo on varustettu liitteissä I VIII ja X XII määritellyillä laitteilla ja nämä laitteet vastaavat kyseisten liitteiden vaatimuksia."
2. Muutetaan direktiivin 71/320/ETY liitteitä I, II, III, IV, V, VII, VIII ja IX ja lisätään uudet liitteet X, XI ja XII tämän direktiivin liitteen mukaisesti.
2 artikla
1. Jäsenvaltio ei saa 1 päivästä lokakuuta 1986 alkaen jarrujärjestelmiin liittyvistä syistä:
- evätä ajoneuvotyypiltä ETY-tyyppihyväksyntää tai kansallista tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa taikka
- kieltää tällaisten ajoneuvojen ensimmäistä kertaa liikkeelle laskemista,
jos tämän ajoneuvotyypin tai tällaisten ajoneuvojen jarrulaitteet vastaavat direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia.
2. Alkaen 1 päivästä huhtikuuta 1987 jäsenvaltio:
- ei enää anna jäljennöstä direktiivin 70/156/ETY 10 artiklan 1 kohdan viimeisessä luetelmakohdassa tarkoitetusta asiakirjasta sellaiselle ajoneuvotyypille, jonka jarrulaitteet eivät vastaa direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia,
- saa evätä kansallista tyyppihyväksyntää sellaiselta ajoneuvotyypiltä, jonka jarrulaitteet eivät vastaa direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia.
3. Jäsenvaltiot saavat 1 päivästä lokakuuta 1988 alkaen kieltää sellaisten ajoneuvojen ensimmäisen kerran liikkeelle laskemisen, joiden jarrulaitteet eivät vastaa direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia.
3 artikla
Jäsenvaltioiden on saatettava tämän direktiivin noudattamisen edellyttämät säännökset voimaan ennen 1 päivää lokakuuta 1986 ja ilmoitettava tästä viipymättä komissiolle.
4 artikla
Tämä direktiivi on osoitettu kaikille jäsenvaltioille.
Tehty Brysselissä 23 päivänä joulukuuta 1985.

Labels: 7
8
15